## Ivace+i Internacional impulsa la promoció exterior del joguet de la Comunitat Valenciana amb una missió d’invitats internacionals

*** Tres empreses de Singapur i Tailàndia han desenrotllat una agenda de treball per a conéixer de primera mà el sector joguet de la Comunitat
* Dotze empreses jogueteres de la Comunitat han mostrat la seua oferta de producte**

Ivace+i Internacional, dependent de la Conselleria d’Innovació, Indústria, Comerç i Turisme que dirigix Marián Cano, impulsa la promoció exterior i la internacionalització del sector joguet de la Comunitat Valenciana amb una missió d’invitats internacionals celebrada esta setmana.

La directora general de Mamprenedoria i Internacionalització, Ester Olivas, ha explicat que esta acció és una de les 14 missions de convidats internacionals que Ivace+i Internacional ha previst en l’últim trimestre de l’any.

“Convidem empreses importadores amb potencial de compra perquè coneguen de primera mà l’oferta de les nostres empreses, en les seues pròpies seus, per a així facilitar al màxim el coneixement sobre la fortalesa i la versatilitat del sector”, ha indicat Olivas.

En esta ocasió, Ivace+i Internacional ha organitzat la visita de dos empreses de Singapur i una de Tailàndia que han desenrotllat una agenda de treball basada en visites a les seus i reunions b2b amb 12 empreses jogueteres alacantines.

Les trobades s’han celebrat en les localitats d’Onil, Castalla, i Ibi, en la província d’Alacant.

**Exportacions joguet**

La Comunitat Valenciana és la tercera regió espanyola més exportadora de joguet amb un 12 % del total exportat per Espanya en 2024. Este percentatge s’eleva al 27 % per al joguet tradicional.

Portugal és la primera destinació (amb el 20 % del total exportat per la Comunitat), seguit de França i Itàlia. Estes tres destinacions representen el 42 % de les exportacions del sector l’any 2024.

En els huit primers mesos de 2025, les exportacions de joguet han aconseguit els 131,3 milions d’euros, la qual cosa representa un increment de l’1,1% respecte al mateix període de l’any anterior.

Fecha: 02/11/2025